stanford-oval/wikipedia huggingface dataset:
แขวงหัวหมาก

| แขวงหัวหมาก |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Hua Mak
มหาวิทยาลัยรามคำแหง
แผนที่เขตบางกะปิ เน้นแขวงหัวหมาก
ประเทศ:  ไทย
เขตปกครองพิเศษ: กรุงเทพมหานคร
เขต: บางกะปิ
พื้นที่
 • ทั้งหมด: 16.461 ตร.กม. (6.356 ตร.ไมล์)
ประชากร (2566)
 • ทั้งหมด: 67,533 คน
 • ความหนาแน่น: 4,102.61 คน/ตร.กม. (10,625.7 คน/ตร.ไมล์)
รหัสไปรษณีย์: 10240
รหัสภูมิศาสตร์: 100608
 ส่วนหนึ่งของสารานุกรมประเทศไทย
หัวหมาก เป็นแขวงหนึ่งในพื้นที่เขตบางกะปิ กรุงเทพมหานคร
ที่ตั้งและอาณาเขต

แขวงหัวหมากตั้งอยู่ทางตอนใต้ของเขตบางกะปิ มีอาณาเขตติดต่อกับแขวงอื่นเรียงตามเข็มนาฬิกาดังนี้
ทิศเหนือ ติดต่อกับแขวงพลับพลา (เขตวังทองหลาง) แขวงคลองจั่น (เขตบางกะปิ) และแขวงคลองกุ่ม (เขตบึงกุ่ม) มีคลองแสนแสบเป็นเส้นแบ่งเขต
ทิศตะวันออก ติดต่อกับแขวงสะพานสูงและแขวงทับช้าง (เขตสะพานสูง) มีคลองบ้านม้า 2 คลองวังใหญ่บน คลองโคลัด และคลองบึงบ้านม้าเป็นเส้นแบ่งเขต
ทิศใต้ ติดต่อกับแขวงพัฒนาการและแขวงสวนหลวง (เขตสวนหลวง) มีลำรางแบ่งเขตสวนหลวงกับเขตบางกะปิ คลองหัวหมาก และคลองกะจะเป็นเส้นแบ่งเขต
ทิศตะวันตก ติดต่อกับแขวงบางกะปิ (เขตห้วยขวาง) มีคลองแสนแสบเป็นเส้นแบ่งเขต
สถานที่สำคัญ

มหาวิทยาลัยรามคำแหง
โรงพยาบาลรามคำแหง
ศูนย์กีฬาหัวหมาก
ราชมังคลากีฬาสถาน
อินดอร์ สเตเดียม หัวหมาก
แหล่งข้อมูลอื่น

เว็บไซต์สำนักงานเขตบางกะปิ
แผนที่เขตบางกะปิ เก็บถาวร 2007-09-27 ที่ เวย์แบ็กแมชชีน
โรงแรมแชงกรี-ลา กรุงเทพฯ

| โรงแรมแชงกรี-ลา กรุงเทพฯ |
| --- | --- |
โรงแรมแชงกรี-ลา กรุงเทพฯ ริมแม่น้ำเจ้าพระยา ภาพบนคือ แชงกรี-ลาวิง ภาพล่างคือ กรุงเทพวิง
th
ข้อมูลทั่วไป
สถานะ: เสร็จสมบูรณ์
ประเภท: โรงแรม
ที่อยู่: 89 ซอยเจริญกรุง 42/1 ถนนเจริญกรุง แขวงบางรัก เขตบางรัก กรุงเทพมหานคร 10500
พิกัด: 13°43′16″N 100°30′50″E﻿ / ﻿13.72111°N 100.51389°E﻿ / 13.72111; 100.51389
เปิดใช้งาน: สิงหาคม พ.ศ. 2529
เจ้าของ: บริษัท แชงกรี-ลา โฮเต็ล จำกัด (มหาชน)
การออกแบบและการก่อสร้าง
สถาปนิก: Kanko Kikaku Sekkisha 
ข้อมูลอื่น
จำนวนห้อง: 802
เว็บไซต์
โรงแรมแชงกรี-ลา กรุงเทพฯ
โรงแรมแชงกรี-ลา กรุงเทพฯ เป็นโรงแรมระดับห้าดาวริมแม่น้ำเจ้าพระยา ในแขวงบางรัก เขตบางรัก กรุงเทพมหานคร ภายใต้การดูแลของบริษัท แชงกรี-ลา โฮเต็ล จำกัด (มหาชน)
ประวัติ

ก่อนหน้านั้นรอเบิร์ต คอก (Robert Kuok) นักธุรกิจชาวมาเลเซีย ได้เปิดโรงแรมแชงกรี-ลา โรงแรมระดับ 5 ดาว เปิดให้บริการแห่งแรกในสิงคโปร์ เมื่อ พ.ศ. 2514 จากนั้นรอเบิร์ต คอก ร่วมมือกับสุรีย์ อัษฎาธร เจ้าของบริษัทน้ำตาลไทยรุ่งเรือง ร่วมกันก่อตั้งโรงแรมแชงกรี-ลา ขึ้นในกรุงเทพฯ บนพื้นที่ 12 ไร่ 2 งาน 63 ตารางวา ตั้งอยู่บนที่ดินซึ่งบริษัทเป็นเจ้าของกรรมสิทธิ์ โรงแรมสูง 15 ชั้น และมีห้องพักทั้งหมด 682 ห้อง เริ่มเปิดให้บริการบางส่วนในเดือนมีนาคม พ.ศ. 2529 และเปิดบริการเต็มโครงการเมื่อเดือนสิงหาคม พ.ศ. 2529 (เรียกส่วนแรกว่า แชงกรี-ลาวิง)
ต่อมา พ.ศ. 2531 บริษัทได้ซื้อที่ดินเพิ่มเติมเนื้อที่ 5 ไร่ 2 งาน 75 ตารางวา ซึ่งติดกับอาคารจอดรถของโรงแรม เพื่อสร้างโรงแรมหลังใหม่ ซึ่งเรียกว่า "กรุงเทพวิง" ประกอบด้วยอาคาร 3 หลัง คืออาคารโรงแรมสูง 16 ชั้น มีห้องพัก 174 ห้อง อาคารสำนักงานให้เช่าและศูนย์การค้าสูง 10 ชั้น และอาคารจอดรถสูง 10 ชั้น อาคารหลังใหม่นี้ดำเนินการเมื่อเดือนสิงหาคม พ.ศ. 2534
ในช่วง พ.ศ. 2544–2545 โรงแรมได้ใช้เงินจำนวน 17 ล้านเหรียญสหรัฐในการปรับปรุงโรงแรมในส่วนห้องพักแขก โถง ร้านอาหาร ทางเข้า และสปา ต่อมาในช่วงปลาย พ.ศ. 2550 ถึง 2553 โรงแรมปรับปรุงอีกครั้งด้วยงบประมาณ 60 ล้านเหรียญสหรัฐ
แอฟริกาเกมส์เยาวชน 2018

| --- | --- |
ประเทศเข้าร่วม: 55
นักกีฬาเข้าร่วม: 3,300
ชนิด: 30 ชนิดกีฬา
พิธีเปิด: 18 กรกฎาคม ค.ศ. 2018
พิธีปิด: 28 กรกฎาคม ค.ศ. 2018
ประธานพิธีเปิด: ประธานาธิบดี อับเดอาซิซ บูเตฟลิกา
สนามกีฬาพิธี: สนามกีฬา 5 กรกฎาคม  1962, แอลเจียร์, แอลจีเรีย
เว็บไซต์ทางการ
← กาโบโรเน 2014ไคโร 2022 →
การแข่งขันแอฟริกาเกมส์เยาวชน ครั้งที่ 3 จัดขึ้นที่ แอลเจียร์ ประเทศแอลจีเรีย ตั้งแต่วันที่ 18 ถึง 28 กรกฎาคม ค.ศ. 2018 การแข่งขันครั้งนี้มีนักกีฬาประมาณ 3,300 คนจาก 55 ประเทศในทวีปแอฟริกาที่เข้าร่วมแข่งขันใน 30 ชนิดกีฬา แอลเจียร์ได้รับการคัดเลือกจากสมาคมคณะกรรมการโอลิมปิกแห่งชาติแอฟริกา ในปี ค.ศ. 2014
ประเทศที่เข้าร่วมการแข่งขัน

แอลจีเรีย (เจ้าภาพ) (432)
แองกวิลลา
เบนิน
บอตสวานา
บูร์กินาฟาโซ
บุรุนดี
แคเมอรูน
กาบูเวร์ดี
แอฟริกากลาง
ชาด
คอโมโรส
สาธารณรัฐคองโก
โกตดิวัวร์
จิบูตี
สาธารณรัฐประชาธิปไตยคองโก
อียิปต์
อิเควทอเรียลกินี
เอริเทรีย
เอธิโอเปีย
กาบอง
แกมเบีย
กานา
กินี
กินี-บิสเซา
เคนยา
เลโซโท
ไลบีเรีย
ลิเบีย
มาดากัสการ์
มาลาวี
มาลี
มอริเตเนีย
มอริเชียส
โมร็อกโก
โมซัมบิก
นามิเบีย
ไนเจอร์
ไนจีเรีย
รวันดา
สาธารณรัฐซาห์ราวี
เซาตูแมอีปริงซีป
เซเนกัล
เซเชลส์
เซียร์ราลีโอน
โซมาเลีย
แอฟริกาใต้
ซูดานใต้
ซูดาน
เอสวาตีนี
แทนซาเนีย
โตโก
ตูนิเซีย (206)
ยูกันดา
แซมเบีย
ซิมบับเว
ตารางสรุปเหรียญรางวัล

เจ้าภาพ
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อียิปต์ (EGY) | 103 | 57 | 44 | 204 |
| 2 |  แอลจีเรีย (ALG)* | 71 | 71 | 83 | 225 |
| 3 |  ตูนิเซีย (TUN) | 36 | 46 | 54 | 136 |
| 4 |  โมร็อกโก (MAR) | 29 | 37 | 39 | 105 |
| 5 |  ไนจีเรีย (NGR) | 29 | 32 | 42 | 103 |
| 6 |  แอฟริกาใต้ (RSA) | 15 | 13 | 5 | 33 |
| 7 |  เอธิโอเปีย (ETH) | 11 | 8 | 6 | 25 |
| 8 |  มอริเชียส (MRI) | 8 | 9 | 13 | 30 |
| 9 |  นามิเบีย (NAM) | 8 | 7 | 13 | 28 |
| 10 |  เคนยา (KEN) | 6 | 4 | 5 | 15 |
| 11 |  โกตดิวัวร์ (CIV) | 3 | 2 | 9 | 14 |
| 12 |  มาลี (MLI) | 2 | 0 | 3 | 5 |
| 13 |  โมซัมบิก (MOZ) | 2 | 0 | 0 | 2 |
| 14 |  แคเมอรูน (CMR) | 1 | 7 | 11 | 19 |
| 15 |  บอตสวานา (BOT) | 1 | 3 | 10 | 14 |
| 16 |  ซิมบับเว (ZIM) | 1 | 3 | 4 | 8 |
| 17 |  แซมเบีย (ZAM) | 1 | 2 | 1 | 4 |
| 18 |  กาบอง (GAB) | 1 | 1 | 3 | 5 |
| 19 |  กินี (GUI) | 1 | 1 | 2 | 4 |
| 20 |  แกมเบีย (GAM) | 1 | 0 | 2 | 3 |
| 21 |  แองกวิลลา (ANG) | 0 | 4 | 3 | 7 |
| 22 |  ลิเบีย (LBA) | 0 | 3 | 11 | 14 |
| 23 |  กานา (GHA) | 0 | 3 | 3 | 6 |
| 24 |  บุรุนดี (BDI) | 0 | 3 | 2 | 5 |
| 24 |  ยูกันดา (UGA) | 0 | 3 | 2 | 5 |
| 26 |  รวันดา (RWA) | 0 | 2 | 1 | 3 |
| 26 |  เซเนกัล (SEN) | 0 | 2 | 1 | 3 |
| 28 |  ชาด (CHA) | 0 | 1 | 4 | 5 |
| 29 |  มาดากัสการ์ (MAD) | 0 | 1 | 3 | 4 |
| 30 |  เอริเทรีย (ERI) | 0 | 1 | 0 | 1 |
| 30 |  ไลบีเรีย (LBR) | 0 | 1 | 0 | 1 |
| 32 |  เซเชลส์ (SEY) | 0 | 0 | 3 | 3 |
| 33 |  เบนิน (BEN) | 0 | 0 | 2 | 2 |
| 33 |  โตโก (TOG) | 0 | 0 | 2 | 2 |
| 35 |  จิบูตี (DJI) | 0 | 0 | 1 | 1 |
| 35 |  ซูดาน (SUD) | 0 | 0 | 1 | 1 |
| 35 |  เซียร์ราลีโอน (SLE) | 0 | 0 | 1 | 1 |
| 35 |  โซมาเลีย (SOM) | 0 | 0 | 1 | 1 |
| รวม (38 ประเทศ) | รวม (38 ประเทศ) | 330 | 327 | 390 | 1047 |
แอฟริกาเกมส์เยาวชน 2014

| --- | --- |
ประเทศเข้าร่วม: 51
นักกีฬาเข้าร่วม: 2000
ชนิด: 21 ชนิดกีฬา
พิธีเปิด: 22 พฤษภาคม ค.ศ. 2014
พิธีปิด: 31 พฤษภาคม ค.ศ. 2014
ประธานพิธีเปิด: ประธานาธิบดี เอียน คามา
ผู้จุดคบเพลิง: ไนเจล เอมอส
สนามกีฬาพิธี: สนามกีฬาแห่งชาติบอตสวานา, กาโบโรเน, บอตสวานา
เว็บไซต์ทางการ: www.gaborone2014.com
← ราบัต 2010แอลเจียร์ 2018 →
การแข่งขันแอฟริกาเกมส์เยาวชน ครั้งที่ 2 จัดขึ้นที่กาโบโรเน เมืองหลวงของประเทศบอตสวานา ในวันที่ 22 ถึง 31 พฤษภาคม ค.ศ. 2014 การแข่งขันนี้มีนักกีฬาประมาณ 2,000 คนจาก 51 ประเทศในทวีปแอฟริกา แข่งขันใน 21 ชนิดกีฬา มีเพียงประเทศแกมเบีย, เอริเทรีย และ มอริเตเนีย ในแอฟริกาที่ไม่ได้เข้าร่วมการแข่งขัน
คณะกรรมการจัดการแข่งขันบอตสวานาแอฟริกันเกมส์เยาวชน (BAYGOC) ถูกก่อตั้งขึ้นเพื่อจัดการแข่งขันโดยมี เรจินา ซิคาเลเซเล วากา เป็นประธาน ขณะที่ ตูเอโล ดาเนียล เซรูฟโฮ เป็นหัวหน้าสำนักเลขาธิการในฐานะประธานเจ้าหน้าที่บริหาร
การแข่งขันครั้งนี้ประสบความสำเร็จอย่งามากและช่วยเพิ่มการยอมรับของกีฬาบางประเภทด้วย นอกจากนี้ กีฬาบางชนิดยังได้รับประโยชน์จากการได้รับวัสดุหรืออุปกรณ์ แต่มีรายงานว่าคณะกรรมการโอลิมปิกแห่งชาติบอตสวานาและสหพันธ์อื่น ๆ ก็ถูกทิ้งให้เป็นหนี้หลังจากการแข่งขัน
ประเทศที่เข้าร่วมการแข่งขัน

แอลจีเรีย
แองกวิลลา
เบนิน
บอตสวานา (เจ้าภาพ)
บูร์กินาฟาโซ
บุรุนดี
แคเมอรูน
กาบูเวร์ดี
แอฟริกากลาง
ชาด
คอโมโรส
สาธารณรัฐคองโก
โกตดิวัวร์
จิบูตี
สาธารณรัฐประชาธิปไตยคองโก
อียิปต์
อิเควทอเรียลกินี
เอริเทรีย
เอธิโอเปีย
กาบอง
แกมเบีย
กานา
กินี
กินี-บิสเซา
เคนยา
เลโซโท
ไลบีเรีย
ลิเบีย
มาดากัสการ์
มาลาวี
มาลี
มอริเตเนีย
มอริเชียส
โมร็อกโก
โมซัมบิก
นามิเบีย
ไนเจอร์
ไนจีเรีย
รวันดา
เซาตูแมอีปริงซีป
เซเนกัล
เซเชลส์
เซียร์ราลีโอน
โซมาเลีย
แอฟริกาใต้
ซูดานใต้
ซูดาน
เอสวาตีนี
แทนซาเนีย
โตโก
ตูนิเซีย
ยูกันดา
แซมเบีย
ซิมบับเว
ชนิดกีฬา

มีกีฬา 21 ประเภทที่จัดแข่งขันในแอฟริกาเกมส์เยาวชนครั้งนี้
กรีฑา  (รายละเอียด)
แบดมินตัน  (รายละเอียด)
บาสเกตบอล  (รายละเอียด)
มวย  (รายละเอียด)
เรือแคนู  (รายละเอียด)
จักรยาน  (รายละเอียด)
ฟันดาบ  (รายละเอียด)
ฟุตบอล  (รายละเอียด)
กอล์ฟ  (รายละเอียด)
ยูโด  (รายละเอียด)
คาราเต้  (รายละเอียด)
เน็ตบอล  (รายละเอียด)
ว่ายน้ำ  (รายละเอียด)
เรือพาย  (รายละเอียด)
รักบี้ 7 คน  (รายละเอียด)
เทเบิลเทนนิส  (รายละเอียด)
เทควันโด  (รายละเอียด)
เทนนิส  (รายละเอียด)
ไตรกีฬา  (รายละเอียด)
วอลเลย์บอล  (รายละเอียด)
ยกน้ำหนัก  (รายละเอียด)
โพนทอง (แก้ความกำกวม)

โพนทอง สามารถหมายถึง
อำเภอโพนทอง จังหวัดร้อยเอ็ด
ตำบลโพนทอง อำเภอบ้านหมี่ จังหวัดลพบุรี
ตำบลโพนทอง อำเภอหนองแค จังหวัดสระบุรี
ตำบลโพนทอง อำเภอเรณูนคร จังหวัดนครพนม
ตำบลโพนทอง อำเภอสีดา จังหวัดนครราชสีมา
สถานีรถไฟโพนทอง บ้านใหม่โพนทอง เทศบาลเมืองตาคลี อำเภอตาคลี จังหวัดนครสวรรค์
โรลเลอร์โคสเตอร์ไทคูน 2

| โรลเลอร์โคสเตอร์ไทคูน 2 |
| --- | --- |
ผู้พัฒนา: คริส ซาวเยอร์
ผู้จัดจำหน่าย: Infogrames, Atari
ออกแบบ: คริส ซาวเยอร์
แต่งเพลง: Allister Brimble 
เครื่องเล่น: Windows
วางจำหน่าย: 15 ตุลาคม, ค.ศ. 2002
แนว: Strategy, Simulation
รูปแบบ: Single player
โรลเลอร์โคสเตอร์ไทคูน 2 เป็นเกมส์สวนสนุกภาค 2 ของเกมส์ โรลเลอร์ โคสเตอร์ ไทคูนผู้สร้างโดย คริส ซาวเยอร์
ภาคเสริม

โรลเลอร์โคสเตอร์ไทคูน 2 มีภาคเสริมดังกล่าวได้แก่ Wacky World  Time Twister Triple Thrill Pack (ภาคเสริมรวม)
| ด ค กชุดเกมโรลเลอร์โคสเตอร์ไทคูน |
| --- | --- |
เกมหลัก:  โรลเลอร์โคสเตอร์ไทคูน 1  โรลเลอร์โคสเตอร์ไทคูน 2  โรลเลอร์โคสเตอร์ไทคูน 3  โรลเลอร์โคสเตอร์ไทคูนเวิลด์ 
เกมแยก:  3D  4 โมบายล์  คลาสสิก 
เกมอื่น:  แพลนเน็ตคอสเตอร์  Screamride  Thrillville 
บริษัทผู้พัฒนา:  Atari  Chris Sawyer Productions  Frontier Developments  n-Space
เอ็นเคส

| --- | --- |
นักพัฒนา: Guidance Software

รุ่นเสถียร: 7.04    / 10 พฤษภาคม 2012; 12 ปีก่อน (2012-05-10)
 
ระบบปฏิบัติการ: Windows
ภาษา: อังกฤษ
ประเภท: นิติวิทยาศาสตร์คอมพิวเตอร์
เว็บไซต์: www.guidancesoftware.com
เอ็นเคส (EnCase) เป็นชุดโปรแกรมนิติวิทยาศาสตร์ดิจิทัลโดยบริษัท Guidance Software
ซอฟต์แวร์ดังกล่าวมาในหลายรูปแบบซึ่งออกแบบมาสำหรับการสืบหาพยานหลักฐาน ความมั่นคงไซเบอร์ และ e-discovery
บริษัทดังกล่าวยังมีบริการอบรมและออกใบรับรอง
ข้อมูลที่ถูกดึงกลับขึ้นมาโดยซอฟต์แวร์ EnCase ถูกใช้ในศาลหลายแห่งทั่วโลก เช่นคดี BTK Killer
ผลิตภัณฑ์ของ EnCase

เทคโนโลยีของ EnCase มีในผลิตภัณฑ์จำนวนหนึ่ง ได้แก่ EnCase Forensic, EnCase Cybersecurity, EnCase eDiscovery, และ EnCase Portable Guidance Software ยังมีบริการอบรมและออกใบรับรอง
ความสามารถ

EnCase มีเครื่องมือหลายชนิดที่ใช้ในกระบวนการนิติวิทยาศาสตร์ดิจิทัล คือการได้มาซึ่งพยานหลักฐาน การวิเคราะห์ และการรายงาน
ซอฟต์แวร์ดังกล่าวยังรองรับการเขียนโปรแกรมสคริปต์ ชื่อว่า EnScript ซึ่งมี API หลายอย่างเตรียมไว้ให้เพื่ออ่านเขียนโต้ตอบกับตัวหลักฐาน
ความสามารถ > EnCase Evidence File Format

EnCase มีความสามารถในการสร้างสำเนาสำหรับใช้ในทางนิติวิทยาศาสตร์ (forensic images)
รูปแบบแฟ้มดังกล่าวจะถูกบีบอัด แนบด้วยข้อมูลคดีที่หัวแฟ้ม และประกอบด้วยสำเนาระดับบิตต่อบิตของสื่อที่ถูกทำสำเนา คั่นด้วยแฮช (MD5 หรือ SHA-1) ทุก ๆ ข้อมูลจำนวน 64K และที่ท้ายของแฟ้มจะถูกแนบด้วยแฮช MD5 ของดิสก์ทั้งลูกอีกที
ความสามารถ > การตรวจพยานหลักฐานในอุปกรณ์มือถือ

ใน EnCase V7 การวิเคราะห์โทรศัพท์มือถือสามารถทำได้ หลังจากติดตั้งซอฟต์แวร์บางตัวเพิ่มเติม
การออกวุฒิบัตรรับรอง

EnCase Certified Examiner (EnCE)
EnCase® Certified eDiscovery Practitioner (EnCEP®)
แหล่งข้อมูลอื่น

เว็บไซต์ Guidance Software ผู้ผลิตซอฟต์แวร์
แมลงดา

ระวังสับสนกับ แมงดา
| แมลงดา |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Hemiptera
ไม่ได้จัดลำดับ:: Heteroptera
วงศ์:: Belostomatidae
สกุล:: Lethocerus
สปีชีส์:: L.  indicus
ชื่อทวินาม
Lethocerus indicus (Lepeletier & Serville, 1825)

ชื่อพ้อง
 Belostoma indicum
แมลงดา, แมลงดานา หรือที่นิยมเรียกว่า แมงดานา จัดเป็นแมลงจำพวกมวนน้ำชนิดหนึ่ง มีชื่อวิทยาศาสตร์ว่า Lethocerus indicus จัดอยู่ในวงศ์ Belostomatidae พบกระจายพันธุ์อยู่ทั่วไปในภูมิประเทศลักษณะเป็นท้องทุ่งหรือท้องนาในภูมิภาคเอเชียอาคเนย์ รวมถึงเอเชียตะวันออก เช่น ตอนใต้ของจีน, เกาหลี, หมู่เกาะริวกิว และนิวแคลิโดเนีย
แมลงดามีลักษณะเด่น คือ ตานูนแข็งขนาดใหญ่ 1 คู่ มีลำตัวแบนเป็นรูปไข่ มีขาคู่แรกเป็นอวัยวะจับอาหาร ส่วนขาคู่ที่ 2 และ 3 เป็นขาว่ายน้ำ ขอบปีกมีลายสีเหลืองทองยาวไม่ถึงหาง โดยเฉพาะขาคู่หลังสุดจะมีลักษณะคล้ายใบพาย ทั้งนี้เนื่องจากแมลงดาเป็นแมลงสะเทินน้ำสะเทินบก อวัยวะส่วนนี้จึงมีความจำเป็นมากในการดำรงชีพ เพราะเป็นแมลงที่หากินในน้ำเป็นหลัก โดยใช้ขาคู่หน้าที่เป็นเสมือนคีมจับอาหารจำพวกสัตว์น้ำขนาดเล็กกว่าดูดกิน เช่น ลูกปลา, ลูกกุ้ง, ลูกอ๊อด หรือแม้แต่แมลงน้ำชนิดอื่นหรือกบที่มีขนาดเล็กกว่า โดยที่มีส่วนปากแบบเจาะดูด ลักษณะเป็นท่อยาวออกมาจากด้านหน้าของส่วนหัว และเก็บซ่อนไว้ด้านล่างของหัว ปลายปากมีลักษณะคล้ายหนามแหลมเรียวใช้แทงเข้าไปในร่างกายเหยื่อแล้วดูดกินน้ำเหลว ๆ ในตัวเหยื่อ
ลักษณะ

ลักษณะสำคัญของแมลงดาจะอยู่ที่หางยาวแหลมคล้ายเดือย ลักษณะเป็นเส้นเรียวยาว 2 เส้นคู่กัน ประกอบด้วยขนที่ละเอียดและไม่เปียกน้ำ ทำหน้าที่ในการหายใจโดยใช้รยางค์ที่โผล่ขึ้นมาจากผิวน้ำเพื่อดูดออกซิเจนสำหรับหายใจ แล้วนำไปเก็บในลำตัวทางปลายท่อ อวัยวะส่วนนี้จะมีต่อมกลิ่นหอมฉุนซึ่งจะมีเฉพาะในตัวผู้เท่านั้น ต่อมกลิ่นที่มีกลิ่นหอมนี้เป็นเอกลักษณ์ที่สำคัญของแมลงดาที่ดึงดูดให้ผู้คนบริโภค ตามธรรมชาติแล้ว ตัวผู้จะเป็นฝ่ายปล่อยกลิ่นนี้เพื่อดึงดูดตัวเมียและป้องกันตัว ขนาดลำตัวทั้งตัวผู้และตัวเมียจะมีขนาดใกล้เคียงกันคือ ลักษณะลำตัวยาวรีเหมือนใบไม้ ออกสีน้ำตาล ยาวประมาณ 2–4 นิ้ว แต่มีความแตกต่างกันคือ ตัวผู้มีลำตัวกลมป้อม และเล็กกว่าตัวเมียนิดหน่อย ส่วนตัวเมียมีลำตัวออกแบน ๆ ส่วนท้องใหญ่
พฤติกรรม

แมลงดามีพฤติกรรมออกหาอาหารในเวลากลางวัน ส่วนในเวลากลางคืนเมื่ออากาศเย็นลง ในน้ำมีออกซิเจนอยู่น้อย ซึ่งไม่เพียงพอต่อความต้องการ แมลงดาจะบินออกจากแหล่งน้ำ บินวนเวียนอยู่ใกล้ ๆ ที่อาศัยอยู่ มีพฤติกรรมเล่นกับแสงสว่างเหมือนแมลงทั่วไป จึงสามารถจับได้ด้วยวิธีนี้ โดยคืนหนึ่ง แมลงดาอาจจะบินไปเล่นไฟได้ไกลถึงหลายกิโลเมตร  และในภูมิภาคเอเชียตะวันออก เมื่อถึงฤดูหนาว แมลงดาจะหลบซ่อนตัวเองใต้กองใบไม้ในป่าเพื่อความอบอุ่น
การแพร่พันธุ์

แมลงดาแพร่กระจายพันธุ์ด้วยการวางไข่ โดยที่ตัวผู้เป็นฝ่ายดูแลไข่ โดยวางไข่เป็นกลุ่ม กลุ่มละ 100–200 ฟอง ตามพืชน้ำหรือพืชที่ขึ้นตามริมน้ำ ไข่ใช้เวลา 6–7 วันจึงจะฟักเป็นตัว ฤดูการผสมพันธุ์และวางไข่อยู่ในฤดูฝน เมื่อไข่ฟักเป็นตัว ลูกแมลงดาจะหล่นลงน้ำ ตัวจะยังมีสีเหลืองอ่อน เห็นลูกตาสีดำชัดเจน แล้วจึงจะค่อย ๆ เปลี่ยนตัวเองเป็นสีเข้มขึ้น โดยแมลงดาตัวผู้จะยังดูแลลูกแมลงดาต่อไปอีกราว 2–3 วัน เนื่องจากยังไม่สามารถช่วยเหลือตัวเองให้รอดจากศัตรูตามธรรมชาติได้ แมลงดาจะใช้การลอกคราบประมาณ 4 ครั้ง ก่อนจะโตเป็นตัวเต็มวัยภายในเวลาประมาณ 1 เดือน
การนำมาประกอบอาหาร

แมลงดาเป็นแมลงที่นิยมบริโภคกันในหลายวัฒนธรรมของชนชาติในแถบเอเชียอาคเนย์ ในอาหารไทยสามารถนำไปย่างและปรุงเป็นน้ำพริกได้ (โดยเฉพาะตัวผู้ที่มีกลิ่นหอม) เรียก "น้ำพริกแมลงดา" หรือ "น้ำพริกแมงดา" ปัจจุบันเป็นแมลงที่มีการส่งเสริมให้เลี้ยงกันเป็นสัตว์เศรษฐกิจ
| 0 | 1 | 2 |
| --- | --- | --- |
| แมลงดาขายในตลาดสดที่จังหวัดลพบุรี | แมลงดาทอดบนถาด | น้ำพริกแมลงดา |
แหล่งข้อมูลอื่น

ข้อมูลที่เกี่ยวข้องกับ Lethocerus indicus ที่วิกิสปีชีส์
โปเกมอน (บริษัท)

| --- | --- |

สำนักงานใหญ่ที่รปปงหงิฮิลส์โมริทาวเวอร์
ประเภท: กิจการร่วมค้า
ก่อตั้ง: 23 เมษายน พ.ศ. 2541 (ค.ศ. 1998)  นิฮมบาชิ, โตเกียว, ประเทศญี่ปุ่น
สำนักงานใหญ่: มินะโตะ (โตเกียว), ประเทศญี่ปุ่น  เบลเลอวู, รัฐวอชิงตัน สหรัฐอเมริกา ลอนดอน, สหราชอาณาจักร โซล, ประเทศเกาหลีใต้
บุคลากรหลัก: สึเนคาซึ อิชิฮาระ เค็นจิ โอคุโบะ
ผลิตภัณฑ์: โปเกมอน แฟรนไชส์
บริการ: การจัดการตราสินค้า
รายได้สุทธิ: 15.37 พันล้านเยน (2562)
พนักงาน: 400 (2559)
บริษัทแม่: นินเท็นโด เกมฟรีก ครีเชอส์
เว็บไซต์: pokemon.co.jp pokemon.jp pokemon.com pokemonkorea.co.kr th.portal-pokemon.com
บริษัท โปเกมอน สากล จำกัด
ทางเข้าของบริษัท โปเกมอน จำกัด โตเกียว
บริษัท โปเกมอน จำกัด (ญี่ปุ่น: 株式会社ポケモン; โรมาจิ: Kabushiki gaisha Pokémon; อังกฤษ: The Pokémon Company) เป็นบริษัทสัญชาติญี่ปุ่น ที่มีหน้าที่รับผิดชอบด้านการตลาดและการออกใบอนุญาตแฟรนไชส์โปเกมอน ได้ก่อตั้งเมื่อ พ.ศ. 2541 (ค.ศ. 1998) เริ่มแรกทำธุรกิจผ่านการลงทุนร่วมกันโดยสามธุรกิจการถือครองลิขสิทธิ์ในโปเกมอน ได้แก่ นินเท็นโด, เกมฟรีก, และ ครีเชอส์ สำนักงานใหญ่ตั้งอยู่ที่ รปปงงิฮิลส์โมริทาวเวอร์ รปปงงิ, เขตมินาโตะ ประเทศญี่ปุ่น
แนมซ้าน

| --- | --- |

ชื่ออื่น: จ๋าหย่อ, เปาะเปี๊ยะทอดเวียดนาม
มื้อ: อาหารเรียกน้ำย่อย
แหล่งกำเนิด: เวียดนาม
ภูมิภาค: เอเชียตะวันออกเฉียงใต้
ส่วนผสมหลัก: เนื้อสัตว์บด, เห็ด, ผักซอยเป็นเส้นหรือหั่นเป็นลูกเต๋า, วุ้นเส้น, ใบเมี่ยงญวนหรือแผ่นแป้งเปาะเปี๊ยะ
 ตำราอาหาร: แนมซ้าน   สื่อ: แนมซ้าน
แนมซ้าน (เวียดนามเหนือ), จ๋าหย่อ (เวียดนามใต้) หรือ เปาะเปี๊ยะทอดเวียดนาม เป็นอาหารเวียดนามยอดนิยมชนิดหนึ่ง มักเสิร์ฟเป็นอาหารเรียกน้ำย่อยในยุโรปและอเมริกาเหนือซึ่งมีชาวเวียดนามพลัดถิ่นอาศัยอยู่จำนวนมาก
ส่วนผสมหลักของแนมซ้าน คือ เนื้อสัตว์บด เห็ด และผักซอยเป็นเส้นหรือหั่นเป็นลูกเต๋า คลุกเคล้าหรือผัดเข้าด้วยกันพร้อมปรุงรส ห่อม้วนในใบเมี่ยงญวนหรือแผ่นแป้งเปาะเปี๊ยะที่ทำให้ชื้น จากนั้นนำไปทอดจนกระทั่งใบเมี่ยงกรอบและมีสีน้ำตาลทอง กินกับน้ำจิ้ม อย่างไรก็ตาม ส่วนผสมของไส้แนมซ้านนั้นไม่ตายตัว เนื้อสัตว์ที่นิยมใช้มากที่สุดคือเนื้อหมู แต่ก็สามารถใช้เนื้อไก่ ปู กุ้ง และบางครั้งหอยทาก (ทางตอนเหนือของเวียดนาม) หรือใช้เต้าหู้ (สำหรับแนมซ้านมังสวิรัติ) หากใช้แคร์รอตและมันแกวเป็นไส้ ก็จะให้รสสัมผัสกรุบเล็กน้อยซึ่งเข้ากับใบเมี่ยงเมื่อทอดจนกรอบ แต่น้ำจากผักเหล่านี้อาจทำให้ใบเมี่ยงนิ่มได้ในเวลาอันสั้น หากต้องเก็บไว้เป็นเวลานานอาจใช้มันเทศหรือถั่วเขียวบดเป็นไส้แทนเพื่อให้ใบเมี่ยงคงความกรอบ นอกจากนี้ยังอาจใส่ถั่วงอกและวุ้นเส้นเป็นไส้ด้วย และสามารถเพิ่มไข่และเครื่องเทศต่าง ๆ ได้ตามต้องการ
โรงเรียนสามมุกคริสเตียนวิทยา

| โรงเรียนสามมุกคริสเตียนวิทยา Sammuk Christian Academy> ที่ตั้ง |
| --- | --- |
166 ถนนบางแสน-อ่างศิลา ตำบลแสนสุข อำเภอเมืองชลบุรี จังหวัดชลบุรี 20130
ข้อมูล
ชื่ออื่น: ส.ค.ว. / S.C.A.
คำขวัญ: Serve Christ Always
สถาปนา: ค.ศ. 1962
ระดับปีที่จัดการศึกษา: ประถมศึกษาปีที่ 1 - มัธยมศึกษาปีที่ 6
สี:   น้ำเงิน /   เหลือง
เว็บไซต์: www.sca.ac.th/
โรงเรียนสามมุกคริสเตียนวิทยา เป็นโรงเรียนประจำ แบบสหศึกษา คือมีทั้งนักเรียนชายและนักเรียนหญิง อยู่ประจำที่โรงเรียน โดยแบ่งหอพักนักเรียนชายและหญิง มีอาจารย์ดูแลอยู่ประจำหอพัก ตั้งอยู่ที่ 166 ถนนบางแสน-อ่างศิลา ตำบลแสนสุข อำเภอเมืองชลบุรี จังหวัดชลบุรี
สังกัดสำนักงานเขตพื้นที่การศึกษาชลบุรี เขต 1 เปิดสอนตั้งแต่ระดับชั้นประถมศึกษาปีที่ 4 จนถึงระดับชั้นมัธยมศึกษาปีที่ 6 มีเนื้อที่ประมาณ 50 ไร่ เปิดสอนตามหลักสูตรการศึกษาขั้นพื้นฐาน พุทธศักราช 2544 ระดับชั้นประถมศึกษา มัธยมศึกษาตอนต้น และมัธยมศึกษาตอนปลาย โดยสอนวิชาภาษาอังกฤษ และภาษาจีนในทุกระดับชั้น วัตถุประสงค์ในการจัดตั้งเพื่อให้การศึกษาแก่เยาวชนตามหลักคริสตธรรม โดยไม่หวังกำไรในเชิงธุรกิจ นักเรียนชั้นประถมศึกษาปีที่ 1-3 เป็นนักเรียนไป-กลับ และชั้นประถมศึกษาปีที่ 4- มัธยมศึกษาปีที่ 6 เป็นนักเรียนประจำ
ประวัติ

หลังสมาชิกคริสตจักรไมตรีจิตได้ก่อตั้งโรงเรียนซือลิบจิงกวง ซึ่งเป็นโรงเรียนในระดับประถมศึกษาภายใต้การดูแลของคริสตจักรขึ้นแล้ว สมาชิกก็ยังปรารถนาจะก่อตั้งโรงเรียนในระดับมัธยมศึกษาต่อไปอีก ใน พ.ศ. 1959 ทั่งโง่วเชียง เจ้าของโรงน้ำปลาทั่งซังฮะ ได้ตกลงขายที่ดิน 50 ไร่ในราคาถูก เพื่อให้คณะธรรมกิจของคริสตจักรได้ใช้ก่อตั้งโรงเรียน ต่อมา ได้มีการก่อสร้างอาคารไม้หลังแรกและอาคารขนาดเล็ก ใช้เป็นห้องครัวและห้องน้ำ
วันที่ 9 มกราคม ค.ศ. 1961 คณะกรรมการเตรียมการ 15 ท่าน ซึ่งได้รับการแต่งตั้งจากคณะธรรมกิจ เพื่อพิจารณาปัญหาการจัดตั้งโรงเรียน สำหรับแบบอาคารเรียน ทางคณะกรรมการตัดสินใจรับเอาแบของกระทรวงศึกษาธิการ แต่เนื่องจากปัญหาทางการเงิน ทำให้การเปิดโรงเรียนล่าช้าออกไป 1 ปี เป็นเดือนพฤษภาคม ค.ศ. 1962  ในปีนั้น ก็เปิดรับนักเรียนระดับชั้นประถมศึกษาปีที่ 5 และปีต่อมา ก็ได้เปิดชั้นประถมศึกษาปีที่ 6 ไล่ขึ้นมาจนถึงชั้นมัธยมศึกษาปีที่ 3
ใน ค.ศ. 1978 จึงได้ขยายชั้นเรียนเป็นตั้งแต่ระดับประถมศึกษาปีที่ 1 จนถึงมัธยมศึกษาปีที่ 6 นักเรียนสำเร็จการศึกษาระดับชั้นมัธยมศึกษาปีที่ 6 รุ่นแรกใน ค.ศ. 1983 และเมื่อเกิดวิกฤตเศรษฐกิจขึ้นใน ค.ศ. 1987 คณะกรรมการโรงเรียนจึงปิดระดับชั้นมัธยมศึกษาตอนปลายชั่วคราว ปัจจุบันโรงเรียนได้เปิดทำการสอนระดับมัธยมศึกษาตอนปลาย และมีนักเรียนที่สำเร็จการศึกษาในระดับมัธยมศึกษาปีที่ 6 สอบเข้ามหาวิทยาลัยชั้นนำของประเทศได้เป็นจำนวนมาก
ให้

ให้ อาจหมายถึง
ความหมายทั่วไป
มอบ, เช่น ให้ช่อดอกไม้เป็นรางวัล, หรือ สละ เช่น ให้ชีวิตเป็นทาน
อนุญาต, เช่น ฉันให้เขาไปเที่ยว
ภาษาศาสตร์
ให้, เป็นคำช่วยกริยา บอกความบังคับหรืออวยชัยให้พรเป็นต้น เช่น แม่บอกให้ลูกไปนอน, ขอให้เจริญรุ่งเรือง, ขอให้เดินทางโดยสวัสดิภาพ, แต่งตัวให้สวย ๆ นะ
กฎหมาย
ให้ (gift หรือ donation) หรือ ให้โดยเสน่หา (gratuitous gift), ชื่อสัญญาซึ่งบุคคลคนหนึ่งเรียกว่า "ผู้ให้" โอนทรัพย์สินของตนให้โดยเสน่หาแก่บุคคลอีกคนหนึ่งเรียกว่า "ผู้รับ" และผู้รับยอมรับเอาทรัพย์สินนั้น แบ่งเป็นสองประเภท คือ
ให้ระหว่างชีวิต (gift inter vivos), สัญญาให้ที่มีผลในระหว่างชีวิตของผู้ให้
ให้โดยพินัยกรรม (gift causa mortis), สัญญาให้ที่มีผลเมื่อผู้ให้ตายแล้ว
รายชื่อโรงเรียนในจังหวัดกำแพงเพชร

หน้านี้รวบรวมรายชื่อโรงเรียนในจังหวัดกำแพงเพชร โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม

โรงเรียนสังกัดสำนักงานคณะกรรมการการศึกษาขั้นพื้นฐานและสังกัดองค์กรปกครองส่วนท้องถิ่นในจังหวัดกำแพงเพชรที่เปิดสอนถึงระดับมัธยมศึกษาตอนปลาย
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตชากังราว)
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตพรานลานไทร)
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตแสนตอ)
 สังกัดสำนักงานคณะกรรมการการศึกษาขั้นพื้นฐาน (สหวิทยาเขตเมืองสองคลอง)
 สังกัดองค์การบริหารส่วนจังหวัดกำแพงเพชร
 สังกัดเทศบาลเมืองกำแพงเพชร
จังหวัดกำแพงเพชรมีโรงเรียนทั้งหมด 472 โรงเรียน โดยแบ่งตามสังกัดและอำเภอที่ตั้งดังนี้
| อำเภอ | สพฐ> .สพม. | สพฐ> .สพป. | สพฐ> .สศศ. | สพฐ> .รวม | อปท> .อปท. | สช> .สช. | สาธิต | อื่น ๆ | รวมทุกสังกัด |
| --- | --- | --- | --- | --- | --- | --- | --- | --- | --- |
| เมืองกำแพงเพชร | 10 | 85 | - | 95 | 7 | 14 | 1 | - | 116 |
| โกสัมพีนคร | 1 | 18 | - | 19 | - | 1 | - | - | 20 |
| ขาณุวรลักษบุรี | 4 | 61 | - | 65 | 1 | 9 | - | - | 75 |
| คลองขลุง | 3 | 42 | - | 45 | 2 | 4 | - | - | 51 |
| คลองลาน | 3 | 34 | - | 37 | - | 1 | - | - | 38 |
| ทรายทองวัฒนา | 1 | 12 | - | 13 | - | - | - | - | 13 |
| ไทรงาม | 2 | 29 | - | 31 | - | 1 | - | - | 32 |
| บึงสามัคคี | 1 | 16 | - | 17 | - | - | - | - | 17 |
| ปางศิลาทอง | 1 | 19 | - | 20 | - | - | - | - | 20 |
| พรานกระต่าย | 3 | 44 | - | 47 | 2 | 4 | - | - | 53 |
| ลานกระบือ | 3 | 29 | - | 32 | 2 | 2 | - | - | 36 |
| รวม | 32 | 389 | - | 421 | 14 | 36 | 1 | - | 472 |
รายชื่อโรงเรียนในจังหวัดกำแพงเพชรแบ่งตามสังกัด

ในส่วนนี้จะจำแนกโรงเรียนในจังหวัดกำแพงเพชรตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน (สพฐ.) จังหวัดกำแพงเพชรอยู่ในพื้นที่ของเขตพื้นที่การศึกษามัธยมศึกษากำแพงเพชร และมีเขตพื้นที่การศึกษาประถมศึกษาจำนวน 2 เขต
องค์กรปกครองส่วนท้องถิ่น (อปท.)
สำนักงานคณะกรรมการการศึกษาเอกชน (สช.)
โรงเรียนสังกัดอื่น ๆ เช่น โรงเรียนตำรวจตระเวนชายแดน โรงเรียนพระปริยัติธรรม และโรงเรียนกีฬาในสังกัดมหาวิทยาลัยการกีฬาแห่งชาติ เป็นต้น
รายชื่อโรงเรียนในจังหวัดกำแพงเพชรแบ่งตามสังกัด > สำนักงานคณะกรรมการการศึกษาขั้นพื้นฐาน

จังหวัดกำแพงเพชรมีโรงเรียนสังกัด สพฐ. จำนวน 421 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษากำแพงเพชร (สพม.กำแพงเพชร) จำนวน 32 โรงเรียน และโรงเรียนสังกัดสำนักงานเขตพื้นที่การศึกษาประถมศึกษากำแพงเพชรทั้ง 2 เขตรวม 389 โรงเรียน
เขตพื้นที่การศึกษาประถมศึกษาของจังหวัดกำแพงเพชรแบ่งดังนี้
สำนักงานเขตพื้นที่การศึกษาประถมศึกษากำแพงเพชร เขต 1 (สพป.กำแพงเพชร เขต 1) ประกอบด้วยอำเภอเมืองกำแพงเพชร อำเภอโกสัมพีนคร อำเภอไทรงาม อำเภอพรานกระต่าย และอำเภอลานกระบือ
สำนักงานเขตพื้นที่การศึกษาประถมศึกษากำแพงเพชร เขต 2 (สพป.กำแพงเพชร เขต 2) ประกอบด้วยอำเภอขาณุวรลักษบุรี อำเภอคลองขลุง อำเภอคลองลาน อำเภอทรายทองวัฒนา อำเภอบึงสามัคคี และอำเภอปางศิลาทอง